
Αυσϊγαεϊ 

ΕΓΟΠΙ ΗΟΠΊΕΓ ἵο ΡΙοϊΐΐηις ἴπο απεἰεηῖ «ιθεί Γαρίουις ἴποιρῃϊ ργοςεπίθαά α ριθαῖ δονο|μϊίοη ννΠίομ 

Ηοπηεγίς αηϊηΓοροπιοΓρβῃἰςπ απά ἴμε θεςῖαῖίο πηγς{ἰείσπι οἱ Ρἰοϊίηυς. 


Από τον Όμηρο έωςτον Πλωτίνο η αρχαία ελληνική θρησκευτική σκέψη παρουσίασε µια µεγάλη 
εξέλιξη, η οποία οφειλόταν κυρίως στις επιδράσεις των ανατολικών μυστικιστικὠν λατρειών 
αλλά και στην ανάγκη του λάτρη για µια πιο άµεση επαφή µε το θεϊκό. Έτσι απὀ ένα πάντρεµα 
του ομηρικού «μέτρου» και της µυστηριακής «έκστασης» διαμορφώθηκαν δύο ουσιαστικές και 
αντίθετες όψεις της αρχαιοελληνικής θρησκευτικότητας. Η αρχαιοελληνική μεταφυσική πίστη 
κινήθηκε μεταξύ του εκκοσμικευµένου ομηρικού ανθρωπομορφισμού και του εκστατικού 
μυστικισμού του Πλωτίνου. Στην αρχαία Ελλάδα η θρησκευτική σκέψη αναπτύχθηκε ταυτόχρονα 
και παράλληλα µε τον πολιτισμό. Η ελληνική θρησκεία γνώρισε και αυτή διάφορα στάδια 
εξέλιξης και πολλές Φορές ξεκίνησε από το ένα άκρο για να φτάσει σε κάποιο άλλο. Δηλαδή απὀ 
την τυπολατρία των τελετουργικών της πόλης στην έκσταση των μυστικιστικὠν κινημάτων. 
Κάποτε τα δύο άκρα συνυπήρξαν ταυτόχρονα στον ἴδιο χώρο και χρόνο όπως συνέβη για 
παράδειγµα στην Αθήνα του 6ου π.Χ. αιώνα που συνυπήρχε η λατρεία της πόλης αφ’ ενός καιτα 
οργιαστικά ορφικό-διονυσιακά μυστήρια αφ’ ετέρου. Η εξελικτική αυτή πορεία της 
αρχαιοελληνικής θρησκευτικής σκέψης, που στο αποκορύφωμα της κάποιες στιγμές έφτασε 
μέχρι την ιδέα του μονοθεϊσμού, οφείλεται εν τινί µέτρω και στο ότι στην αρχαία Ελλάδα δεν 
υπήρξε ποτέ µια συστηµατοποιηµένη θεολογία, όπως την γνωρίζουμε σήµερα, η οποία θα έθετε 
όρια και περιορισμούς στην διατύπωση της πίστεως αλλά και στην αναζήτηση του μεταφυσικού. 
Το δόγµα, όσον αφορά τον θρησκευτικό χώρο ήταν κάτι άγνωστο στην αρχαιοελληνική σκέψη. 


Αυτό όμως είχε και την αρνητική του πλευρά διότι η ακατάσχετη σύμμειξη των παλαιών 
μυθολογικών-θεογονικὠν διηγήσεων και λατρευτικών τελετουργικών µε τις νέες δημιούργησε 
ένα άνευ προηγουμένου µπέρδεµα στο μυαλό κάθε πιστού. Έπρεπε να εμφανιστεί ο Όμηρος και 
κατόπιν ο Ησίοδος για να βάλουν µια σχετική τάξη σε αυτό το χάος των αλληλεμπλεκομένων 
τοπικὠν θεογονιών, γενεαλογιών, προσώπων, λατρευτικών τελετών, μύθων, και θρύλων. Αυτοί, 
παρά το ότι τους κατηγόρησαν πως µαζί µε τον ανθρωπομορφισμµό απέδωσαν στους θεούς όλα 
τα ανθρώπινα πάθη και τις αδυναμίες, κατάφεραν να δώσουν ένα κοινό πάνθεο σε όλους τους 
ελληνικούς πληθυσμούς και μάλιστα να «επιβάλλουν» την κοινή θρησκεία του Δωδεκαθέου. Σε 
αυτήν ακριβώς την σύμμειξη του «παλιού» µε τον «νέο» έχει τις ρίζες της και η αντίθεση που 
παρατηρήθηκε στην αρχαία ελληνική θρησκεία. Ο Έλληνας προσέλαβε ή διατήρησε παλιές 
πρωτόγονες πίστεις και δοξασίες στην θρησκεία του, τις οποίες όµως εκλογίκευσε και εξωράισε. 
Αλλά καθώς µε το πέρασμα του χρόνου η επίσηµη λατρεία του ολυμπίου δωδεκαθέου έγινε µια 
τυπική τελετουργία που δεν ικανοποιούσε τα ανήσυχα πνεύματα και δεν έδινε κανενός είδους 


εμπειρική «ένωση» µετο θείο, µετο μεταφυσικό, τότε σαν απάντηση αναδύθηκαν και πάλι στην 
επιφάνεια οι πρωτόγονες αρχαίες λατρείες µε όλη την αγριότητα αλλά και αμεσότητα τους. 
Φυσικά δεν επανεμφανίστηκαν ως θεότητες της βλαστήσεως αλλά ως θεότητες εκστατικές. 
Βλέπε το χαρακτηριστικό παράδειγµα του Διονύσου που απὀ θεός του κισσού και της αμπέλου 
επανεµφανίσθηκε και «κατέλαβε» τους ελληνικούς πληθυσμούς ως θεὀς της εκστατικής 
οργιαστικής λατρείας. 


Αυτές οι παλιές και συνάµα νεοαναδυόµενες εκστατικές λατρείες, οιτόσο ξένες προς το ελληνικό 
πνεύμα του µέτρου και της απολλώνιας γαλήνης, παρόλο το βάρβαρο του χαρακτήρος τους 
έλκυσαν πολλούς, διότι δεν έπαυσαν να υπόσχονται στους πιστούς τους άµεση και έντονη 
µετοχή και γνώση του θείου, η οποία μπορούσε μάλιστα να επαναληφθεί µέσω της µύησης 
απεριόριστες Φορές. Έτσι προς χάριν του ξένου προς το ελληνικό πνεύμα Διονύσου συχνά ο 
ελληνικότατος ανθρωπόµορφος Ζευς που πολέμησε εναντίων των τιτάνων, δημιουργώντας από 
το χάος έναν κόσµο, και που περιέκλειε στην ύπαρξη του, µετις υπέροχες αρετές της πλαστικής 
και µυθικής σύνθεσης, τα πιο χαρακτηριστικά γνωρίσματα του ελληνικού πνεύματος 
εγκαταλείφθηκε µαζί µε το δωδεκάθεό του. Πριν όµως εξετάσουμε αυτές τις δύο όψεις της 
αρχαιοελληνικής θρησκευτικότητας ας δούµε µια βασική προ ομηρική θρησκευτική κληρονομιά 
των Ελλήνων που διαδραμάτισε σηµαντικό ρόλο στην δηµιουργία αυτών των αντιθέσεων. 


Η κρητομυκηναϊκή κληρονομιά 

Οι οµηρικοί Έλληνες είχαν την τύχη να κληρονοµήσουν έναν πανάρχαιο πολιτισμό: τον 
Κρητομυκηναϊκό. Σε αυτόν τον πολιτισμό βρίσκουμε τα αρχαιότερα μυθολογικά μοτίβα καθώς 
και πολλές λατρευτικές τελετουργίες που προσιδιάζουν στο ελληνικό πνεύμα. Αν κοιτάξουμε 
στην αρχαιολογία η οποία έχει αναπαραστήσει και καταλογογραφήσει ένα µέρος αυτού του 
πολιτισμού θα δούµε ένα αρχαϊκό πανόραμα να περνά διαδοχικώς απὀ µπροστά µας. 
Οργιαστικές λατρείες µε τις αλλόκοτες ιέρειες κρατώντας φίδια στα χέρια και τελετουργίες που 
λάμβαναν χώρα σε σπήλαια, απεικονίζοντας το μητρικό στήθος αποτελούν μαρτυρίες για τις 
θηλυκές θεότητες της βλαστήσεως. Ο κρητομυκηναϊκός πολιτισμός χαρακτηρίζεται από µια 
καταπληκτική αφθονία θηλυκών θεοτήτων και σίγουρα απὀ µια μυθολογία ακόµα ασαφή, 
κατοικημένη απὀ χιµαιρικές υπάρξεις, φανταστικές συνθέσεις όλων των ειδών τις οποίες το 
ζωικό βασίλειο προσφέρει στην Φαντασία. Πρόκειται περί υπάρξεων κατασκευασµένων από 
ενωμένα µέλη δανεισµένα απὀ µαστοφόρα ζώα, ερπετά, πτηνά και απὀ τον άνθρωπο, όπως το 
γνωστό σε όλους μοντέλο της σφηγκών. Από τους ίδιους τους αρχαιολόγους μαθαίνουμε ότι οι 
περισσότερες θεές, που εμφανίζονται στο Οµηρικό πάνθεο είχαν τουλάχιστον απὀ ένα 
κρητομυκηναϊκό πρότυπο. Είναι πολύ πιθανόν κάτι τέτοιο να είναι αληθινό, όπως είναι επίσης 
πιθανόν εξάλλου ότι και πολλοί από τους θεούς του ελληνικού πανθέου είναι κληρονόμοι µιας 
σειράς αρχαιότερων λατρειών ή τουλάχιστον έχουν δανειστεί κάτι από αυτές. 


Έχοντας υπόψη αυτά τα δεδοµένα τίθεται το ερώτημα: σε τι συνίσταται η καταγωγή της 
ελληνικής μυθολογίας; Εδώ υπάρχουν πολλές πιθανότητες τα αποτελέσµατα των επιστημονικών 
ερευνών, αναφορικά µε την καταγωγή των ομηρικὠν θεοτήτων, προς στιγμήν να µας 
µπερδέψουν. Αλλά µόνον προς στιγµήν. Ίσως να είναι αλήθεια ότι κάποιες οµηρικές θεότητες 
έχουν µη ελληνική καταγωγή, αλλά σε αυτό το συμπέρασμα μπορούμε να αντιθέσουµε τον 
ισχυρισμό ότι η µυθική σκέψη δεν περιορίζεται σε τέτοια σχήματα. Ανεξάρτητα από την 
εγκυρότητα της, η μυθική σκέψη σηµαίνει πρὠτα απὀ όλα επινοήσεις, δημιουργίες και μύθους 
γεµάτους απὀ βαθιές και μυστικές σημασίες. Δεν αποκλείεται το ελληνικό πνεύμα, το οποίο 
άγγιξετις πιο υψηλές κορφές στα οµηρικά έπη, να αφομµοίωσε από όπου πέρασε και κυρίως από 
τους Κρητοµυκηναίους μοτίβα µεγάλα και μικρά. Η εξακρίβωση ορισμένων πηγών δεν αποτελεί 

όµως για µας κατόρθωμα, που θα μπορούσε να µας τροµμάξει, επειδή το βασικό ερώτημα είναι 
και παραμένει: τι δημιούργησε το ελληνικό πνεύμα απὀ αυτά τα «μοτίβα»; Τι σηµασία έχουν οι 
πηγές δίπλα στην κοσμοϊστορική πραγματοποίηση, δίπλα στο γεγονός της μοναδικής ιστορικής 
ανάπτυξης, που πραγματοποίησαν οι οµηρικοί Έλληνες; Ταυτοχρόνως µε τα οµηρικά ποιήματα 
εµφανίζεται στον ιστορία του κόσμου ένας πολιτισμός, ο οποίος επιβάλλεται μεταξύ των άλλων 
µέσω της μοναδικότητας του ύφουςτου. 


Αυτή η θαυμάσια ενότητα του ύφους που εκτυλίσσεται σε εξαιρετικές δημιουργίες απὀ τον 
Όμηρο και τον Ησίοδο μέχριτον Πλάτωνα καιτον Αριστοτέλη, μέχρι τον Φειδία καιτον Σοφοκλή. 
Υπό το νεύµα του Διός οι Έλληνες µετασχηµάτισαν όλα τα δανεικά μυθολογικά μοτίβα σύμφωνα 
µε την µήτρα του δικού τους ύφους. Δημιούργησαν έναν Όλυμπο και ένα πάνθεον που έφερε 
την σφραγίδα του πνεύματος τους, το οποίο είναι δικὀ τους και µόνον δικό τους. Ο Ζευς που 
ήταν στην αρχή ένας θεός των νεφών και της γονιμότητας, έγινε αργότερα και ο θεός της 
κοσμικής τάξης, των νόμων, των κανόνων και όλων των διατάξεων που τέθηκαν επί θνητών και 
αθανάτων. Στο όνοµα του Διός οι οµηρικοί Έλληνες δημιούργησαν στον χώρο των μυθολογικών 
αναμνήσεων που είχαν υιοθετηθεί απὀ τον προγενέστερο πολιτισμό των Κρητομυκηναίων την 
τάξη. Η διαδικασία της αναµίξεως αλλά και του ξεκαθαρίσµατος, που ακολουθήθηκε στην 
ελληνική Ψυχή, µπορεί να αποδειχθεί δραστικά µε την υπόθεσης της θεάς Ἠρας. Είναι πολύ 
πιθανόν η θεά ρα να ήταν Κρητομυκηναϊκής καταγωγής, αλλά τότε είχε κεφάλι αγελάδας. Το 
ανθρώπινο παρουσιαστικὀ της θεάς και η περιγραφή της µε τον ιδεώδη γυναικείο τύπο 
µετασχηµατίστηκαν µόνο χάρη στην ελληνική φαντασία των Οµηρικών επώὠν. 


Η οµηρική μυθολογία 

Ας προχωρήσουμε όµως σε µια σύντομη περιγραφή της οµηρικής μυθολογίας µε την προοπτική 
της ταξινόμησης. Στο σύνολο της η ομηρική μυθολογία διαδραματίζεται και εκτυλίσσεται σε έναν 
κόσµο µε κλειστό ορίζοντα και κατοικείται απὀ ανθρωπόµορφες θεότητες τις οποίες µας τις 
παρουσιάζει υπό μορφές τυπικά ιδεαλιστικές. Μια σύγκριση µε άλλες μυθολογίες κάνει ἐκδηλα 
αυτά τα ιδιαίτερα χαρακτηριστικά γνωρίσματα. Για παράδειγµα η Κρητομυκηναϊκή μυθολογία, 
αφθονεί σε φαντασμαγορικά κατασκευάσµατα στα οποία συμμετέχουν µε την σειρά τους 
μορφές ζώων όλων των ειδών του ζωικού βασιλείου: ο άνθρωπος, τα ερπετά, τα πτηνά, και τα 
θηλαστικά. Εδώ κυριαρχεί το μυθολογικό είδος των υπάρξεων που συγκροτείται από συνθέσεις 
μελών. Συμφωνούμε ότι και στην ομηρική ελληνική μυθολογία ευρίσκονται δημιουργήματα που 
είναι πλάσματα της Φαντασίας, όπως οι Κένταυροι και οι Φαύνοι, αλλά αυτά αποτελούν 
εξαιρέσεις. Σε αυτήν η συνεχής σύνθεση πλασμάτων απὀ διαφορετικά µέλη είναι λιγότερο 
μανιώδης, ενώ οι χιµαιρικές υπάρξεις δεν εκπροσωπούν ποτέ τις κύριες θεότητες. Αντιθέτως 
αυτές οι υπάρξεις είναι µε την βία ανεκτές στον κόσµο που κυβερνά ο Ζευς, είναι ύποπτες 
θεότητες, µορφές του χάους, των σκοτεινών τόπων, της διφορούµενης φύσεως. Οι μεγάλοι θεοί 
και οἱ φωτεινές θεότητες έχουν καθαρά ανθρώπινη µορφή, µε την έννοια κάποιων ιδεαλιστικών 
τύπων, και η κατ’ εξαίρεση εμφάνιση τους µε µορφές ζώων είναι µόνον επιφάνεια, μάσκα, 
προσωπείο, µια ύπαρξη ακατάλληλη και µη ενδεδειγµένη. 


Οι οµηρικοί θεοί έχουν µια γενεαλογία, µια γέννηση, µια ανάπτυξη, αλλά μόλις Φθάνουν στο 
ζενίθ της ζωής τους µένουν απαράλλακτοι και αθάνατοι. Η µονιµοποίηση των θεϊκών υπάρξεων 
στο ζενίθ της ζωής τους, στο στάδιο της ολοκλήρωσης, είναι σίγουρα µια ιδιαίτερη άποψη του 
θεϊκού μοντέλου όπωςτο παρουσιάζουν οι Έλληνες. Αυτή η ιδεαλιστική βιολογία είναι ιδιάζουσα 
του ελληνικού ανθρωπομορφισμού. Η Φαντασία του ελληνικού λαού δημιούργησε ακόµα µια 
θεϊκή Φυσιολογία και µια ανατομία. Μέσα στο κρασί των θεών τρέχει ἑνα θαυμάσιο ισοδύναμο 
αντικαταστατό του αίματος, η ουσία Ιχώρ. Εδώ πρέπει να σημειωθεί ότι αυτή η υπερέχουσα 

ανθρωποµορφική μυθολογία συναντάται γενικά στους λαούς που χαρακτηρίζονται «ὡς 
ινδοευρωπαίοι. Στους |νδούς, στους αρχαίους Γερμανούς, στους παλιούς Σλάβους. Το ύφος όµως 
αυτών των ανθρωπομορφικών μυθολογιών διαφέρει. Στους Ινδούς ο ανθρωπομορφισμός δεν 
εκφράζεται µε ανθρώπινες μορφές τυπικά ιδεαλιστικές, αλλά µε στοιχειώδεις ανθρώπινες 
μορφές προκειµένου να Φανερώσουν τις µεγάλες δυνάµεις που τους εντυπωσίαζαν. Στην 
μυθολογία των Ινδών συναντούμε ακόµα και ανθρώπινες μορφές µε πολλαπλά µέλη, οι κύριοι 
θεοί είναι προικισµένοι µε πολλά κεφάλια, και µε περισσότερα ζεύγη χεριών. Τέτοια τέρατα, 
αποκρούονται απὀ το ομηρικό πάνθεο, στους Έλληνες κυκλοφορούν µόνο στον Άδη ή στα ερέβη 
του χάους. Στους παλιούς Σλάβους ο κυρίαρχος θεός για τον οποίον µας έχουν μείνει µερικά 
ξεθωριασµένα ἴχνη αναπαριστάνετο ανθρωποµορφικά αλλά µε τέσσερα κεφάλια. ταν ο θεός 
που έβλεπε προς όλες τις κατευθύνσεις, προς τα τέσσερα σηµεία του ορίζοντος. Και για να µην 
μακρύνουμε περαιτέρω τη σύγκριση, μπορούμε να σταματήσουμε στην βόρεια γερμανική 
μυθολογία, όπου ο ανθρωπομορφισμµός είναι παρομοίως κυρίαρχος. Αλλά οι θεοί εκεί είναι 
εξατομικευµένες ανθρώπινες φιγούρες, πολλές φορές δύσμορφες και άχαρες όπως η ἴδια η 
Φύση τους. Οι θεοί ζούνε επί μακρόν µέσα στους αιώνες, δεν είναι όµως αθάνατοι. Οι Φυσικές 
δυνάµεις, οι δυνάµεις της ζωής εμφανίζονται μυθοποιηµένες υπό μορφές συµπτωµατικές, 
μιμούμενες τα ελικοστρεφή περιγράµµατα του ορατού κόσμου. Σημειώνουμε ότι το ελληνικό 
πνεύμα αποφεύγει στα δημιουργήματα του τόσοτις ανθρώπινες φιγούρες µε τα πολλαπλά µέλη, 
όσο και τις συμπτωµατικές ανθρώπινες µορφές και εµµένει µε ηρεμία στις τυπικά ιδεαλιστικές 


μορφές. 


Η κοινότητα των ελληνικών θεοτήτων κατοικεί σε ένα βουνό µε ένα θαυμάσιο παλάτι: τον 
Όλυμπο. Από εκεί κατευθύνει ο Ζευς, ο κυρίαρχος των θεών, όλεςτις υποθέσεις της κοινότητας. 
Αλλά είναι στην πραγματικότητα θεοί ή πρόκειται περί ανθρώπων θεοποιηµένων; Η ερώτηση 
δεν είναι άτοπη, διότι ο Ζευς συναντά πολλές Φορές δυσκολίες στην διακυβέρνηση τους εξ 
αιτίας των συχνών ερίδων που αναφαίνονται ανάµεσα στους υπηκόους του στους οποίους 
εμφιλοχωρούν η µικροπρέπεια, η κενοδοξία, η δολιότητα, η εξαπάτηση. Και οἱ δυσκολίες είναι 
ανυπέρβλητες. Κάθε παρατηρητής, µε οσονδήποτε χαλαρή ηθική, θα µπει στον πειρασμό να 
παρατηρήσει σε αυτήν την άποψη της ολύμµπιας ζωής µια αντίθεση έναντι της κλίσης προς το 
ιδεώδες, που αποδίδεται στο ελληνικό πνεύμα. Είναι αλήθεια ότι οι Έλληνες εξιδανικεύουν τις 
μορφές και τις ιδιότητες των θεών, κυρίως τις βιολογικές και τις διανοητικές. Από ηθικής 
απόψεως όµως οι θεοί παριστάνονται σαν να υπόκεινται στις ανθρώπινες αδυναμίες. Υπό την 
επίδραση των χριστιανικών ιδεών μάλιστα ο κόσμος έφτασε ακόµα να απορεί και να θαυμάζει 
για το πως οι Έλληνες είχαν εξοικειωθεί, µε κάποιες Φαντασίες τόσο ανευλαβείς και αναιδείς. 
Από την µεριά µας δεν βλέπουμε κανένα λόγο απορίας, επειδή η κλίση εξιδανίκευσης στα όρια 
των τύπων δεν αντιτίθεται καθόλου µε την απόδοση στους θεούς διαφόρων αδυναμιών. Για το 
ελληνικό τρόπο σκέψης τα ελαττώματα που αποδίδονται στους θεούς είναι απλώς συνέπειες της 
ανθρώπινης Φύσης. Όλες οι ιδιότητες οι οποίες συνιστούν τον ανθρώπινο τύπο θεωρούνται ως 
συναφείς της φύσεως και της υπάρξεως: δεν μπορούν να παραβλεφθούν, ούτε μπορούν να 
παραποιηθούν ή να αγνοηθούν, υπάρχουν απαραιτήτως, κατά τρόπο αναγκαστικό. Η κενοδοξία, 
για να δώσουμε ένα παράδειγµα, ήταν για τον ελληνικό τρόπο θεώρησης των πραγμάτων, ένα 
τυπικό χαρακτηριστικό της ανθρώπινης ύπαρξης. Έτσι ακόµα και τότε όταν πρόκειται περί θεών, 
αναπόφευκτα η διεργασία εξιδανίκευσης τους διατηρήθηκε σε τυπικά ανθρώπινες µορφές και 
σε όρια. 


Εκτός της πίστης στους θεούς υπάρχει και ένας άλλος δεύτερος παράγοντας, ο οποίος παίζει 
έναν ὀχι ασήμαντο ρόλο στην ελληνική θρησκευτικότητα και συγκεκριµένα η πίστη στο 
«μοιραίον» στην «μοίρα». Η ειµαρµένη ή η µοίρα είναι µια απρόσωπη δύναμη που κυριαρχεί 

«εν παντί» και «επί παντός». Κάθε θνητός έχει την δική του μοίρα. Από την πίστη αυτή δεν 
συνεπάγεται ὠστόσο ότι οι Έλληνες ήσαν υπάρξεις απόλυτα επηρεασμένες απὀ την µοιρολατρία. 
Στην πραγματικότητα ο Έλληνας ως άτομο Φαίνεται ότι δεν αισθανόταν υποκείµενος της µοίρας 
μέχρι και τις πιο ασήμαντες καθημερινές πράξεις του, ή και σε όλα τα μικρά γεγονότα που 
μπορούσαν να του συμβούν, και τα οποία τον έµπλεκαν ή στα οποία ήταν αναμεμειγµένος. Η 
μοίρα Φαίνεται περισσότερο ως µια µεγάλη «γραµµή της ζωής», η οποία συνδέει τις πραγματικά 
ουσιώδεις εκδηλώσεις και τα συμβάντα της ζωής ενός ατόμου. Πρόκειται για ένα εκτενές 
διάγραμμα, εκτυλισσόμενο σε ένα δεδομένο χρόνο της ατομικής βιογραφίας. Και η «γραμμή» 
αυτή επέτρεπε, σύμφωνα µε την πίστη του Έλληνα ένα ορισμένο παιχνίδι προσέγγισης και 
διόρθωσηςτου γεγονότος. 


Υπάρχει και ένας τρίτος παράγοντας, που υπεισέρχεται στη σύσταση οποιασδήποτε θρησκείας, 
εκείνος των δοξασιών των σχετικών µε τον θάνατο. Όσον αφορά αυτόν συγκρατούµε ότι οι 
Έλληνες δεν σκέφτονταν τον θάνατο παρά µόνο µε συστολή και ατολµία. Ο θάνατος ήταν για 
αυτούς το βασίλειο των σκιών, µια ημι-ύπαρξη. Οι Έλληνες τόνιζαν την ζωή στον κλειστό 
ορίζοντα του κόσμου και στις τυπικές ιδεαλιστικές της µορφές. Η μυθολογική ἐκφραση αυτής της 
καταφατικής στάσης ήταν η χρυσή εικόνα του Ολύμπου. Η στάση αυτή όµως είχε και µια άλλη 
όψη, ὀχι λιγότερο αληθινή. Η ζωή του Έλληνα συνοδευόταν και απὀ µια αναμφισβήτητη 
μελαγχολία. Η παρουσία του θανάτου στον κόσµο, σαν ηµι-ύπαρξη, σαν µια κινούμενη σκιά, 
έκανε τους Έλληνες υποκείµενους µιας διαρκούς λύπης. Η θλίψη εκτρέφετο απὀ την σκέψη ότι η 
ζωή, δεδοµένων των δυνατοτήτων του ιδανικού εξωραϊσμού της, δεν είναι αιώνια. Η ελληνική 
μελαγχολία μοιάζει µε εκείνη του εφήβου: είναι σαν µια ἐέμµμονη υποτονία της ψυχής, που 
βασίζεται όµως σε µια απλή αναστροφή της πολύ μεγάλης αγάπης για την ζωή. Η μελαγχολία 
είναι για τον Έλληνα η αντιστροφή της στάσης ζωήςτου, και του ισχυρισμού του, ακόµα και τότε 
όταν µε το πνεύμα του δροσισµένο από ένα λυρικό άνεμο, λέει ότι το πιο µεγάλο καλό για τον 
άνθρωπο θα ήταν να µην είχε γεννηθεί. 


Η θρησκευτικότητα του ομηρικού Έλληνα συνίσταται στην πίστη ότι ο σκοπός του ανθρώπου 
εκπληρώνεται στον κόσµο, και όχι πέρα απὀ αυτόν, δηλαδή στον δεδομένο αυτόν κόσµο που 
είναι Και ο χώρος των θεών. Ο οµηρικός άνθρωπος πιστεύει ότι οι θεοί επεµβαίνουν εξ’ 
αποστάσεως στις υποθέσεις των ανθρώπων. Ἐχει µια αβασάνιστη πίστη σε µια μοίρα, η οποία 
µπορεί εύκολα να διορθωθεί µε την επέµβαση των θεών. Ο θάνατος δεν παίζει κανέναν ρόλο 
στην πραγματοποίηση του ανθρώπινου προορισμού, διότι αυτός είναι µια ηµι-ύπαρξη, µια σκιά. 
Ωστόσο το βαθύ αίσθημα του θανάτου υπογραμμίζει και δίνει έναν τόνο πολύ σύνθετο των 
ελληνικών ζωτικών ισχυρισμών. Στο περιορισμένο χώρο, τον επίγειο, οι άνθρωποι αισθάνονται 
σύνοικοι µε τους θεούς, κατά έναν τρόπο ιεραρχικής οικειότητας µε αυτούς. Οι θεοί 
αναμιγνύονται στους μεταξύ των ανθρώπων αγώνες, προσκεκληµένοι και µη, όχι από φανατισμό 
ή για να υποστηρίξουν αντιπαλότητες και Φιλίες εν όψει κάποιων µεγάλων εσχατολογικών 
στόχων, αλλά, υποκείµενοι στα πάθος τους γιατις έριδες και µε ένα προφανές πνεύμα κλίκας. Σε 
κάθε περίπτωση ο προορισμός του ανθρώπου φτάνει στο αποκορύφωμα του σε αυτή την γήινη 
ζωή, η οποία πρέπει να εξευγενιστεί και να εξωραϊστεί µε την δύναμη του ανθρώπου και των 
θεών. 


Η εμφάνιση του μυστικισμού 

Η θρησκευτικότητα του Έλληνα κινείται κατ’ αυτόν τον τρόπο πάντοτε στα όρια που 
προσδιορίζονται απὀ το ύφος ολοκλήρου της πνευματικής του ζωής. Όμως είναι αλήθεια ότι 
κάποτε παίρνει φωνή και το Ψυχικό του υπόστρωμα ή το πνεύμα που διεισδύει, απὀ αλλού, µε 
έντονες τάσεις προς οτιδήποτε μυστικιστικό. Προς τι συγκεκριµένα; Προς την μαγεία, προς τις 

σκέψεις που σχετίζονται µε τον θάνατο, στην αθανασία, στο είδος της µετά θάνατον ζωής. Προς 
το σκοτεινό ημισφαίριο της ύπαρξης, προςτις υποχθόνιες θεότητες ή εκείνες της βλάστησης που 
κυβερνώνται απὀ αόριστες, ασαφείς δυνάμεις της γης και ως εκ τούτου προς μεταφυσικές 
δυνάµεις που ξεπερνούν κάθε κοσμική µορφή. 


Το ελληνικό πνεύμα ἐχει, εξαιτίας του ύφους του, το χάρισμα να χαλιναγωγεί όλες της τάσεις 
αυτής της Φύσης, να τις µετριάζει και να τις ανέχεται µόνο στο περιθώριο της ζωής. Δεν είναι 
λιγότερο αληθινό ότι οι τάσεις αυτές επιβίωσαν µέσω των εποχὠν περνώντας ρυθµικά µέσα απὀ 
απρόοπτα σβησίµατα και από απροσδόκητες υποτροπές. Ο Έλληνας είναι ένα πνεύμα των 
τυπικών κανόνων, αλλά κάπου σε µια γωνία της ψυχής του αφήνει περιθώριο και για ένα 
σκοτεινό ενδιαφέρον προς το μυστηριώδες που ξεπερνά κάθε κανόνα. Δεν πρόκειται εδώ µόνο 
περί των διονυσιακών τάσεων, περί της διάδοσης της οργιαστικής µέθης και της ανατριχιαστικής 
έκστασης, αλλά και περί της περίεργης τάσης προς τα μµυστικιστικά τελετουργικά τα οποία 
προβάλλουν µια υποτιθέμενη μεταθανάτια ανώτερη ύπαρξη, προς τα τελετουργικά που τον 
προετοιμάζουν, τον προπαρασκευάζουν όπως λένε, για την αθανασία. Τα χαρίσματα του 
καθαρού οραματισμού, της θέωσης, της τηλεπάθειας, της ύπνωσης, της καταληψίας και άλλα 
παραψυχολογικά και µεταφυσικά Φαινόμενα ήταν γνωστά, τουλάχιστον εξ’ αιτίας των 
εντυπωσιακών αποτελεσμάτων τους, εκτός απὀ ορισμένους κύκλους που μυούνταν στην γνώση 
τους και οι οποίοι διέβλεπαν σε τέτοιου είδους Φαινόμενα την δυνατότητα του ανθρώπου να 
έρθει σε µια επαφή µε τις υπερφυσικές δυνάµεις και στον λαό. Τον 6ο π.Χ. αιώνα παρόμοιες 
σκοτεινές αναζητήσεις πήραν έναν ορµητικό χαρακτήρα στον Ορφισµό. Αλλά αυτές οι άσβεστες 
τάσεις αναχαιτίσθηκαν και πάλι, και έγιναν κάποιες φορές εντελώς οικείες η αφομοιώθηκαν 
εντελώς απὀ την ελληνική σκέψη, όπως µας αποδεικνύουν περίλαµπρα ένας Πυθαγόρας, ένας 
Ηράκλειτος και πάνω απὀ όλους ένας Πλάτων. Χάρη σε αυτή την ικανότητα του το ελληνικό 
πνεύμα κατάφερε έναν απὀ τους πιο επιβλητικούς θριάµβους του. Συγκεκριµένα, δεν εξάλειψε 
τα µη ελληνικά μοτίβα, αλλά αντιθέτως τα ενσωμάτωσε σε µια ελληνική αντίληψη. Ο Πλάτων 
δανείσθηκε απεριόριστα απὀ τους άλλους, αλλά μεταμόρφωσε συνολικά τα όσα πήρα δίνοντας 
τους την δική του ερμηνεία και θεώρηση. Η στιγµή ήταν µοναδική και για ένα ολύμπιο 
µεσουράνηµα. 


Ο Νεοπλατωνισμµός 

Αργότερα, µε την εμφάνιση του Χριστιανισμού στους αιώνες που ακολούθησαν, η ελληνική 
σκέψη και θρησκευτικότητα ήρθε ξανά σε επαφή µε ξένα μοτίβα. Με την έννοια του 
συγκρητισμού η ελληνική σκέψη και θρησκευτικότητα ανέµειξε και πάλι, σµίγοντας θα ΄λεγε 
κανείς µέσα στον πυρετό ενός παγκόσμιου αρρεβώνα, διάφορες άλλες διδασκαλίες, τις 
ασιατικές, παλαιστινιακές και αφρικανικές μυθολογίες, µε τις λατρείες και τις διδασκαλίες 
ορφικού τύπου, οι οποίες επανεμφανίστηκαν στο Φως της ημέρας αφού για µια σειρά αιώνων 
αποτελούσαν την υποχθόνια, Κληρονομιά μερικών απόβλητων αιρέσεων. Η διαλλακτική 
ελληνική Φιλοσοφία, ακολούθησε κάποια στιγµή την οδό των συνεννοήσεων και απόκτησε ένα 
Φανταστικό παρουσιαστικό, ξενικό, βαρβαρικό, ταλαίπωρο και ερεθιστικὀ. Κάθε τι ακραίο 
προσχώρησε σε αυτήν και όλοι οι μύθοι συνδέθηκαν διαλύοντας από τις ιδιοµορφίες μέχρι και 
τις αβεβαιότητες της, για να δώσουν στην συνέχεια ως αποτέλεσµα τις ποικίλες γνωστικές 
διδασκαλίες και τελετουργίες. Στο διάστηµα αυτής της υπερβολικής σαν σε θερμοκήπιο, 
άνθησης των συστηµάτων του συγκρητισμού, καταγράφεται όµως σε µια δεδοµένη στιγµή 
ακόµα µια τελευταία και µεγαλειώδης ελληνική νίκη. Αυτός ο θρίαμβος είναι ο νεοπλατωνισµός 
του Πλωτίνου (205-270). 

Η σύγχρονη άποψη βλέπει στον Πλωτίνο τον µεγαλοφυή µυστικιστή του ειδωλολατρισμού, ο 
οποίος συνέβη να έχει µια τεράστια επίδραση και επί του χριστιανικού μυστικισμού, ιδιαιτέρως 
επάνω στον Διονύσιο τον Αρεοπαγίτη. Υπάρχει όµως μυστικισµός και µυστικισµός. Πρέπει να 
ξεσυνηθίσουµε να βλέπουμε σε όλους τους μυστικισμούς το ένα και το αυτό βοτάνι. Θεωρώντας 
ακόµα και επιδερμικώς τα πράγματα, παρατηρούμε ότι στον Πλωτίνο για παράδειγµα, οι 
μυστικιστικές καταστάσεις εμφανίζονται µόνο σαν ένα στεφάνωµα, ενός έργου αυστηρής 
σκέψης και πολύ αυστηρής διακριτικής επίγνωσης, η οποία διατηρείται σε πολύ καθαρές 
ελληνικές µορφές, κάτι που είναι εντελώς εκπληκτικό εάν κάνουµε µια σύγκριση µε τις άλλες 
εμφανίσεις της εποχής εκείνης. Ο Πλωτίνος κατάφερε για πρώτη φορά να ενσωματώσει την 
Φιλοσοφία του Πλάτωνος σε πιο εκτενείς μεταφυσικές έννοιες και νοήματα. Αυτός αναγνωρίζει 
το Εν σαν µια υπερύπαρξη. Το Εν βρίσκεται πάνω από κάθε ιδιότητα και κατηγορία. Από αυτό το 
Εν ως θεϊκή αρχή και υπερύπαρξη, προέρχεται το πάν µέσω απορροιών διαδοχικά 
υποβιβαζόμενων. Από το Εν που βρίσκεται πάνω απὀ κάθε κατηγορία πηγάζει ο Λόγος, ο οποίος 
αντιστοιχεί στο ενιαίο σύνολο του στις Πλατωνικές Ιδέες. Ο Λόγος είναι ένα µη ακριβές 
αντίγραφο του Ενός. Μέσω του Λόγου το Εν αρχίζει να διαφοροποιείται µε την έννοια του 
πολλαπλασιασμού. Από τον Λόγο απορρέει µε την σειρά του η Ψυχή του κόσμου ή ο 
δημιουργός. Μέσω άλλων παρεκκλίσεων Φθάνει κατόπιν στην συγκεκριμένη υλικότητα του 
κόσμου. Η κοσµογονική διαδικασία θα παριστάνετο λοιπόν ὡς µια πορεία µοιραίας παρακμής 
και κατάπτωσης, και οι απόρροιες ως τα όλο και πιο ατελή παιδιά του υπέρτατου Ενός. Τι σκοπό 
έχει ο άνθρωπος σε αυτό το σύμπαν που φτιάχτηκε κατ’ εικόνα και οµοίωση µιας γιγάντιας 
κατιούσας κλίµακας; Ο προορισμός του ανθρώπου Θα ήταν να ανέβει εκ νέου το επικλινές της 
παρακμής, να αναζητήσει την οδό της επιστροφής, Και να γίνει όσον το δυνατόν όμοιος µετο Εν, 
µε τον Θεό. Μια τέτοια οµοίωση ή ακόµα µια ένωση µε τον Θεό δεν είναι µια απλή θεωρητική 
βούληση. Ο άνθρωπος πρέπει να φτάσει πραγματικά στην κατάσταση αυτή, σύμφωνα µε την 
άποψη του Πλωτίνου, ὀχι µόνο µετά θάνατον αλλά και στην ζωή αυτή µέσω της λεγομένης 
«καταστάσεωςτης εκστάσεως». 


Απαραίτητη προὐπόθεση των εκστατικὠν καταστάσεων αποτελεί Φυσικά η ηθική τελείωση, η 
σταδιακή αποξένωση του ανθρώπου απὀ κάθε υλική ατέλεια, δηλαδή η τελείωση που αποκτάται 
µέσω της ασκητικής ζωής. Για τον Πλωτίνο αποτελούσε ὀνειδος το τι είχε σώμα και ο 
μεγαλύτερος πόθος του ήταν η «ἐκστασις». Στην μυστικιστική κατάσταση της ένωσης του 
ανθρώπου µε τον Θεό ο άνθρωπος έφτανε µόνο µε την βαθμιαία άνοδο του απὀ τον υλικό 
κόσµο σε εκείνον των Ιδεών και απὀ εκεί στην ύπαρξη του Ενός. Αυτός είναι ο πρώτος 
µεταφυσικός μυστικισµός µε ελληνο-ευρωπαϊκό χαρακτήρα. Για να κατανοήσουμε τι σηµαίνει 
αυτό το πράγμα πρέπει απαραιτήτως να συγκρίνουμε τον μυστικισμό του Πλωτίνου µε τις 
μορφές του ασιατικού μυστικισμού και κυρίως του ινδικού. Στην διδασκαλία του βραχμανισμού 
η ένωση του ανθρώπου µε την θεϊκή αρχή, µε την απρόσωπη Φύση, είναι δεδομένη εξ’ αρχής: ο 
άνθρωπος δεν πρέπει παρά µόνο να πραγματοποιήσει στο πλάνο της συνείδησης, µέσω της 
αληθινής γνώσεως, -- µια πράξη, ϱο ἱρςο δεδομένη ως πράξη θεμελιώδη της υπάρξεως. Σύμφωνα 
µε την βραχµανική αντίληψη ο άνθρωπος καλείται να παραμερίσει, να εξαλείψει µόνο, την 
αυταπάτη ὁτι δεν είναι ένα µε τον Θεό. Η μυστικιστική διαδικασία δεν εκπροσωπεί εδώ ένα 
ουσιώδες επιστέγασμα σε µια κατάσταση, ατελή απὀ µόνη της, του ανθρώπου, αλλά συνίσταται 
µόνον στην εξάλειψη ενός παράγοντος ο οποίος εμποδίζει την όψη µιας δεδομένης 
καταστάσεως. Ο άνθρωπος είναι σωσμµένος εκ των προτέρων, όντας ένα µε τον Θεό. Αυτός δεν 
πρέπει να κάνει τίποτα άλλο παρά µόνο να θέσει σε εφαρµογή την σωτηρία του. 


Φυσικά η εξάλειψη της αυταπάτης, που καλύπτει την αρχική θεμελιώδη κατάσταση, 
συνεπάγεται μακροχρόνια εξάσκηση και εσωτερική κάθαρση. Η κατάσταση της ταύτισης µε τον 

Θεό, είναι µια ἄε [αοίο κατάσταση και ταυτοχρόνως θεμελιώδης, και µπορεί να γίνει και στο 
επίπεδο της συνειδήσεως µια διαρκής κατάσταση, τουλάχιστον για τους ασκητές οι οποίοι 
επέτυχαν να διαλύσουν τον ιστό της αυταπάτης. Στην Φιλοσοφία του Πλωτίνου ο άνθρωπος δεν 
ταυτίζεται µε τον Θεό, αλλά είναι µια αποµίµηση αλλοτριωμένη, εξωτερική, περιγραμµατική, 
κάτι το υποβιβασμένο. Η κατάσταση ενώσεως µε τον Θεό δεν είναι συνεπώς κάτι δεδομένο εκ 
των προτέρων, αλλά προφανώς ένα συμπλήρωμα επιπρόσθετο σε µια δεδομένη κατάσταση, ένα 
αποτέλεσµα οφειλόμενο στην στροφή του ανθρώπου προς το εσωτερικό του, ἡ στην αίσθηση 
µιας ουσιαστικής υπαρξιακής μεταβολής ως κατόρθωµα κάποιων ανθρωπίνων προσπαθειών οι 
οποίες κινητοποιούν και µετασχηματίζουν την ίδια την φύση του ανθρώπου. Η έκσταση της 
ενώσεως, ὀντας µια υπέρβαση τόσο της ουσίας όσο και της διανόησης του ανθρώπου, δεν 
µπορεί να είναι κάτι μόνιμο. Η έκσταση είναι µόνο µια ευτυχισμένη στιγµή του αγγίγµατος, µια 
εξαιρετική κατάσταση, οριακή, σπάνια κατορθωτή από τους θνητούς! Ο Πλωτίνος μαρτυρεί ότι 
αυτός ο ίδιος δεν έζησε την έκσταση παρά µόνο τέσσερις φορές στην ζωή του. Η σπανιότητα ή η 
διαλειπτικότητα του πυρετού της µυστικιστικής ἐκστασης βρίσκεται στον Πλωτίνο σε άµεση 
σύνδεση µετην αντίληψη του περί του διαστήματος που χωρίζει τον άνθρωπο από τον Θεό, περί 
της κοπιώδους ανόδου, που πρέπει να βαδίσει έως της μοναδικής αρχής. Η απόσταση όµωςπου 
τέθηκε μεταξύ Θεού και ανθρώπου δεν είναι στον Πλωτίνο παρά µόνον µια παράπλευρη όψη 
της ελληνικής αντίληψης περί της πραγματικότητας των Ιδεών: οι ἰδέες δεν είναι απλώς 
αυταπάτες όπως στους ινδούς βραχµάνους. Για τους Έλληνες οι Ιδέες είναι κοσµικοί παράγοντες 
εφοδιασμµένοι µε τον πιο σαφή υπαρξιακό τόνο! Οι Ιδέες υπάρχουν, είτε στον ουρανό είτε σε 
συγκεκριµένα πράγματα. Από αυτό συνεπάγεται ὀτι ο Έλληνας, ακόµα και τότε όταν φθάνει στην 
συνείδηση µιας μοναδικής αρχής, υπεράνω κατηγορηµάτων, δεν µπορεί να αποφασίσει να 
βυθισθεί σε αυτήν την µοναδική αρχή των Ιδεών, όπως τα ορειχάλκινα αγάλματα σε βαριά 
ύδατα. Ο πόθος του να δει παντού τις µορφές, τους «τύπους», ένα δομικό χαρακτηριστικό του 
ελληνικού πνεύματος, έκανε αδύνατη µια παρόμοια ολοκληρωτική βύθιση, εξαφάνιση, των 
Ιδεών. Έτσι ο μµυστικισµός του Πλωτίνου µακριά απὀ το να ταυτιστεί µε τον Ασιατικό, 
παρουσιάζεται διαρθρωµένος στο μέτρο του ελληνικού ύφους και των κατηγορηµατικών 
προσδιορισμών, τους οποίους προὐποθέτει αυτό το ύφος. Ο αληθινός Έλληνας δεν θα 
εγκαταλείψει ποτέ το συναίσθημα των όμηρο-πλατωνικώὠν μορφών. Θα ζήσει σε έναν 
περιορισμένο ορίζοντα κατοικημένο απὀ πλαστικούς και στατικούς ιδεαλιστικούς τύπους, ενώ 
όταν συμβεί να Φθάσει μέχρι µια μυστικιστική θεώρηση απὀ την ένωση του ανθρώπου µε την 
θεϊκή αρχή, ο αληθινός Έλληνας θα κατανοήσει την μυστικιστική κατάσταση µόνον σαν µια 
εξαιρετική κατάσταση, σαν τον υψηλό και δύσκολο καρπό της ανθρώπινης ζωής, σαν µια 
κατάσταση στην οποία ξεπερνά για µια στιγµή τον ίδιοτον εαυτότου. 


Στον Πλωτίνο βρίσκουμε ένα απὀ τα πιο συχνά σύμβολα του μυστικισμού: το σύμβολο του 
Φωτός. Στην κατάσταση της έκστασης ο Πλωτίνος αισθάνεται τον εαυτό του στην Φαεινότητα 
ενός μεταφυσικού φωτός. Ο Πλωτίνος λέει: «Δεν είναι γνωστό απὀ πού ήρθετο Φως, απὀ έξω ἠ 
από µέσα», και όταν έπαυσε λέει: ήταν λοιπόν µέσα και ωστόσο όχι µέσα. Δεν πρέπει να 
ερωτηθεί απὀ πού ήρθε: δεν υπάρχει ένα «από πού», επειδή ούτε ήρθε ούτε έφυγε, αλλά 
εμφανίστηκε και εξαφανίστηκε. Για αυτό δεν είναι ανάγκη να το εξαναγκάσει, αλλά πρέπει να 
περιμένει σιωπηλός έως ότου εμφανιστεί και να προετοιμαστεί για να το δει, όπως το βλέμμα 
περιμένει την ανατολή του ήλιου». Το φως σαν σύμβολο της εκστατικής καταστάσεως, το φως 
που γίνεται αισθητό από τον θνητό σαν µια ουράνια μέθη, είναι βασικά ένα κυρίαρχο σύμβολο 
στον μυστικισμό της Μεσογείου. Αλλά αυτό το σύμβολο δεν χρησιµοποιείται µε την ίδια επιμονή 
στον βραχµανικό μυστικισμό ούτε στον βουδιστικό. Εκεί η έκσταση περιορίζεται συχνότερα 
µέσω του συμβόλου της εσωτερικής ησυχίας, της σιωπής, της παύσεως της ζωής, του κενού, του 
αποφατικού. 


13 


Ο μυστικισµός είναι ένας όρος που χρησιμοποιήθηκε για πλήρη περιγραφή. Ο μυστικισµός 
θεωρείται σαν διδασκαλία της κατάστασης της ένωσης µε τον Θεό, της ταύτισης του ανθρώπου 
µε το απόλυτο. Θεωρήθηκε ότι στις μυστικιστικές καταστάσεις γίνεται λόγος για µια πραγματική 
ένωση ή για µια πραγματική επαφή µε το απόλυτο. Ο μυστικισµός έπρεπε να είναι πάντοτε κατά 
τρόπον απαραίτητο ένας, σε πείσμα των γλωσσικών διαφορών µετις οποίες είναι ενδεδυµένος. 
Αντίθετα απὀ αυτή την άποψη, στηριζόμενοι στην ιστορία του πνεύματος όπως και σε µια πιο 
προσεκτική εξέταση των τρόπων, εμείς αποδεικνύουµε ὁτι δεν υπάρχει ένας ομοιόµορφος 
μυστικισµός αλλά µια σειρά από μυστικισμούς, µια εντυπωσιακή ποικιλομορφία του πνεύματος. 
Δύο είναι οι αιτίες αυτών των ποικιλιών του μυστικισμού. Η πρώτη, σε πείσμα όλων των 
αξιώσεων που δηλώνονται σαφώς και κατηγορηµατικώς, είναι ότι ο  μµυστικισµός δεν 
παρουσίασε ποτέ µια πραγματική ένωση του ανθρώπου µε το απόλυτο, και η δεύτερη ότι όπως 
και οποιαδήποτε άλλη εκδήλωση του δημιουργικού ανθρωπίνου προσώπου, ο μµυστικισµός 
παρουσιάζεται αναπόφευκτα και πάντοτε δοµηµένος, κατά τρόπο στιλιστικὀ. Μετριάζοντας 
όµως το θεϊκό κύρος του μυστικισμού, δεν κάνουµε τίποτε άλλο παρά να αυξάνουμε το 
ανθρώπινο κύροςτου. 

